මෙරටදී සිදු කරන වෛද්‍ය පර්යේෂණයන් පුළුල් කිරීම සඳහා රජයෙන් ලබාදෙන ප්‍රතිපාදන ඉහළ නැංවීමට රජය පියවර ගෙන ඇත.ඒ අනුව වෛද්‍ය පර්යේෂණ සිදු කිරීම සඳහා වෛද්‍යවරුන්ට, සෞඛ්‍ය කාර්ය මණ්ඩලවලට, පාසල් දරුවන්ට සහ වෛද්‍ය පර්යේෂණ පිළිබඳ උනන්දුවක් දක්වන ඕනෑම පුද්ගලයකුට ඉදිරිපත් විය හැකි බව සෞඛ්‍ය අමාත්‍යාංශය දැනුම් දෙයි.රුපියල් මිලියන 35 ක මුදලක් වෛද්‍ය පර්යේෂණවලට පමණක් මෙවර අයවැයෙන් වෙන් කිරීමට රජය කටයුතු කර තිබේ‍.වෛද්‍ය පර්යේෂණයන්හිදී රෝග විනිශ්චය, සායනික රෝග විග්‍රහය හා රෝග වළක්වා ගැනීම යනාදී අංශවලින් වෛද්‍ය පර්යේෂණ සිදු කෙරේ.වෛරස්වේදය, බැක්ටීරියාවේදය, පරපෝෂිතවේදය, පෝෂණය, ජෛව රසායනය, ව්‍යාධිවේදය, රක්තවේද, ප්‍රතිශක්තිකරණවේදය, කීටවිද්‍යා‍, අනුක ජීව විද්‍යාව, ඖෂධවේදය, දිලීර විද්‍යාව, සත්ත්ව අධ්‍යයනය යනාදී අංශවලට සම්බන්ධව මේ පර්යේෂණ සිදු කිරීම විශේෂත්වයකි.සෞඛ්‍ය ‍ක්ෂේත්‍රයට අඳාළ වෛද්‍ය පර්යේෂණ සඳහා ලබා‍දෙන සහයෝගය වඩාත් පුළුල් කරන ලෙස සෞඛ්‍ය ඇමැති මෛත්‍රීපාල සිරිසේන මහතා බලධාරීන්ට උපදෙස් ලබා දී ඇත.වෛද්‍ය ක්ෂේත්‍රයේ සිදු කළ යුතු පර්යේෂණ පැවැත්වීම කාලයක් තිස්සේ අඩපණව තිබිණි.